ตลท. เตือน GSTEEL เร่งแก้คุณสมบัติ “รีซูมเทรด” ถึง 31 พ.ค.นี้
ตลท. เตือน GSTEEL เร่งแก้คุณสมบัติ “รีซูมเทรด” ถึง 31 พ.ค.นี้ หากไม่ทันตามเวลาที่กำหนด มีสิทธิถูกพิจารณาเพิกถอนออกจากตลาดฯ
ตลท. เตือน GSTEEL เร่งแก้คุณสมบัติ “รีซูมเทรด” ถึง 31 พ.ค.นี้ หากไม่ทันตามเวลาที่กำหนด มีสิทธิถูกพิจารณาเพิกถอนออกจากตลาดฯ
7 พ.ค. 2564

ตลาดหลักทรัพย์แห่งประเทศไทย (ตลท.) ระบุว่า ตามที่ได้ประกาศรายชื่อบริษัท จี สตีล จำกัด (มหาชน) หรือ GSTEEL เป็นบริษัทที่อยู่ในช่วงดำเนินการให้มีคุณสมบัติเพื่อกลับมาซื้อขาย (Resume Stage) นั้น ขณะนี้ GSTEEL ใกล้ครบกำหนดระยะเวลาดังกล่าว ตลาดหลักทรัพย์ฯ จึงขอแจ้งให้บริษัทจดทะเบียนดังกล่าวเร่งดำเนินการให้มีคุณสมบัติเพื่อกลับมาซื้อขาย (Resume Stage) ภายในวันที่ 31 พฤษภาคม 2564 หากบริษัทจดทะเบียนยังไม่สามารถดำเนินการได้ภายในระยะเวลาที่กำหนดตลาดหลักทรัพย์ฯ จะเสนอคณะกรรมการตลาดหลักทรัพย์ฯ เพื่อพิจารณาเพิกถอนหุ้นสามัญของบริษัทจากการเป็นหลักทรัพย์จดทะเบียนต่อไป